b'\n_START_ARTICLE_\nJ\xc3\xb3hanna Sigur\xc3\xb0ard\xc3\xb3ttir\n_START_SECTION_\nBiografi\n_START_PARAGRAPH_\nSigur\xc3\xb0ard\xc3\xb3ttir studerede ved Verzlunarsk\xc3\xb3li \xc3\x8dslands, en privat, videreg\xc3\xa5ende skole. Efter best\xc3\xa5et eksamen i 1960 blev hun ansat som stewardesse i det dav\xc3\xa6rende islandske flyselskab Loftlei\xc3\xb0ir. Hun var formand for Islands kabineansattes fagforening i 1966 og 1969. _NEWLINE_Hun blev valgt til Altinget i 1978 for Al\xc3\xbe\xc3\xbd\xc3\xb0uflokkurinn, som senere blev til Alliancen. Hun var n\xc3\xa6stformand i Altinget i 1979 og 1983\xe2\x80\x931984. Hun blev valgt som n\xc3\xa6stformand i Al\xc3\xbe\xc3\xbd\xc3\xb0uflokkurinn i 1984 og besad denne stilling indtil 1993. J\xc3\xb3hanna var ogs\xc3\xa5 socialminister i fire forskellige regeringer mellem 1987 og 1994. Efter altingsvalget 2007 blev hun igen socialminister i 2007, da Selvst\xc3\xa6ndighedspartiet og Alliancen dannede en ny regering ledet af Geir H. Haarde._NEWLINE_J\xc3\xb3hanna Sigur\xc3\xb0ard\xc3\xb3ttir var gift med \xc3\x9eorvaldur Steinar J\xc3\xb3hannesson, med hvem hun har to s\xc3\xb8nner (f. 1972 og 1977). De blev senere skilt. I 2002 indgik hun registreret partnerskab med forfatterinden J\xc3\xb3n\xc3\xadna Le\xc3\xb3sd\xc3\xb3ttir (f\xc3\xb8dt 1954).'